text: नई दिल्लीः भारतीय क्रिकेट टीम के तेज गेंदबाज मोहम्मद शमी और उनकी पत्नी के बीच का विवाद दिन-प्रतिदिन बढ़ता ही जा रहा है। आए दिन दोनों एक दूसरे के खिलाफ गंभीर आरोप लगाते हुए दिखाई देते हैं। इस बार शमी ने हसीन पर आरोप लगाया है। शमी ने हसीन जहां पर बेटी के बीमा में धांधली का आरोप लगाया है। उनके अनुसार हसीन ने उनसे बेटी का बीमा कराने के लिए पैसे मांगे थे। उस रकम में से हसीन जहां ने कुछ पैसों का बीमा बेटी के नाम पर कराया और बाकी के पैसे का खुद का बीमा करा लिया। यह बात शमी ने एक चैनल को दिए अपने साक्षात्कार में कहा।